[pic] | COMISIA EUROPEANĂ |

Bruxelles, 15.4.2010

COM(2010)164 final

2008/0222 (COD)

COMUNICARE A COMISIEI CĂTRE PARLAMENTUL EUROPEAN în temeiul articolului 294 alineatul (6) din Tratatul privind funcționarea Uniunii Europene privind

poziția Consiliului la prima lectură cu privire la adoptarea unei propuneri modificate de directivă a Parlamentului European și a Consiliului privind indicarea, prin etichetare și informații standard despre produs, a consumului de energie și de alte resurse al produselor cu impact energetic (reformare)

2008/0222 (COD)

COMUNICARE A COMISIEI CĂTRE PARLAMENTUL EUROPEAN în temeiul articolului 294 alineatul (6) din Tratatul privind funcționarea Uniunii Europene privind

poziția Consiliului la prima lectură cu privire la adoptarea unei propuneri modificate de directivă a Parlamentului European și a Consiliului privind indicarea, prin etichetare și informații standard despre produs, a consumului de energie și de alte resurse al produselor cu impact energetic (reformare)

1. ISTORICUL DOSARULUI

Data transmiterii propunerii către Parlamentul European și către Consiliu COM(2008)0778 - 2008/0222(COD) | 13 noiembrie 2008 |

Data avizului Comitetului Economic și Social European: | 24 martie 2009 |

Data avizului Parlamentului European la prima lectură: | 5 mai 2009 |

Data avizului Comitetului Regiunilor: | 19 martie 2010 |

Data adoptării poziției Consiliului la prima lectură: | [14] aprilie 2010 |

2. OBIECTIVUL PROPUNERII COMISIEI

Scopul reformării Directivei privind etichetarea energetică este de a extinde sfera de aplicare a acesteia (limitată în prezent la aparatele de uz casnic) la produse din sectorul comercial și din cel industrial. De asemenea, reformarea extinde sfera de aplicare și la produsele energetice care permit economii de energie atunci când sunt în uz, chiar dacă ele însele nu sunt consumatoare de energie. Aceasta aliniază sfera de aplicare la cea recent extinsă a Directivei privind proiectarea ecologică. Astfel, urmează obiectivul global de asigurare a liberei circulații a produselor și de ameliorare a consumului de energie (și de alte resurse esențiale) al acestora, protejând așadar mediul și contribuind la reducerea emisiilor de CO2. Directiva-cadru privind etichetarea rezultată în urma reformării va reprezenta, de asemenea, un element constitutiv al unei politici integrate și durabile de mediu privind produsele, incluzând inițiative cu privire la stimulente și achizițiile publice. Propunerea este prezentată ca reformare.

3. OBSERVAȚII PRIVIND POZIȚIA CONSILIULUI

3.1. Observații generale privind poziția Consiliului

Textul poziției negociate a Consiliului este, în mare măsură, în conformitate cu propunerea Comisiei în ceea ce privește fondul acesteia și, prin urmare, poate fi susținută.

3.2. Acordul asupra poziției Consiliului la prima lectură

Poziția negociată a Consiliului este rezultatul negocierilor interinstituționale, desfășurate printr-un proces în două etape. Prima etapă a tratat fondul tehnic al propunerii, iar a doua adaptarea propunerii la Tratatul de la Lisabona în ceea ce privește temeiul juridic și dispozițiile referitoare la comitologie.

În privința fondului tehnic, la 2 decembrie 2009 dl Herbert Reul, președintele Comisiei ITRE, a confirmat acordul Parlamentului față de textul convenit în cadrul trialogului politic final din 17 noiembrie 2009 și aprobat de Coreper la 19 noiembrie 2009.

În privința adaptării la Tratatul de la Lisabona, compromisul la care s-a ajuns a fost aprobat de Coreper la 24 martie 2010 și confirmat de președintele Comisiei ITRE a Parlamentului, dl Reul, la 25 martie.

Poziția negociată a Consiliului a fost adoptată oficial prin procedură scrisă la [14] aprilie 2010.

Principalele subiecte de negociere asupra cărora s-a ajuns la un acord sunt următoarele:

- Schimbarea temeiului juridic (preambul): în urma intrării în vigoare a Tratatului de la Lisabona, Consiliul și Parlamentul au convenit să schimbe temeiul juridic în articolul 194 TFUE, ținând seama că scopul directivei este, în esență, realizarea de economii de energie. Având în vedere această poziție și faptul că scopul directivei este promovarea eficienței energetice cu menținerea, concomitent, a aspectelor privind piața internă de la articolul 114 TFUE, Comisia poate fi de acord cu schimbarea temeiului juridic al propunerii sale de la articolul 114 TFUE la articolul 194 TFUE și include această modificare în addendumul la comunicarea sa cu numărul (2009) 665 final.

- Acte delegate: în urma intrării în vigoare a Tratatului de la Lisabona, Consiliul și Parlamentul au convenit cu privire la dispozițiile referitoare la actele delegate menționate la articolele 10, 11, 11a și 11b. Se va atașa o declarație a Comisiei care să clarifice faptul că notificarea actelor delegate trebuie să țină seama de perioadele de pauză în activitatea instituțiilor (anexa 1). Se va atașa, de asemenea, o declarație comună a Consiliului, Parlamentului și Comisiei, care să arate că dispozițiile acestei directive nu constituie un precedent în ceea ce privește implementarea articolului 290 TFUE (anexa II).

- Extinderea sferei de aplicare [articolul 1 alineatele (1)-(2)]: sfera de aplicare este extinsă pentru a acoperi toate produsele energetice din sectorul casnic, comercial și industrial, conform propunerii Comisiei.

- Utilizarea neautorizată a etichetei (articolul 2): se introduc precizări care să clarifice ce constituie utilizare legitimă și ilegitimă a etichetei.

- Supravegherea pieței (articolul 3): se consolidează dispozițiile referitoare la supravegherea pieței, pentru a asigura o mai bună aplicare a directivei.

- Cerințe de informare [articolul 4 literele (a) și (b)]: se introduce o nouă dispoziție, care impune menționarea clasei de eficiență energetică în orice material publicitar care conține informații privind energia sau prețul produselor respective care fac obiectul actelor delegate.

- Achizițiile publice [articolul 9 alineatele (1) și (2)]: statele membre sunt încurajate să utilizeze la achiziții clasa cu cea mai înaltă eficiență energetică (sub rezerva rentabilității, a fezabilității economice, a adecvării din punct de vedere tehnic și a unei concurențe suficiente).

- Stimulente [articolul 9 alineatele (3) și (4)]: ca și în cazul achizițiilor, statele membre sunt încurajate să folosească clasa cu cea mai înaltă eficiență energetică sau chiar să impună cerințe mai stricte decât aceasta prin aplicarea celor mai ridicate niveluri de performanță atunci când oferă stimulente pentru cetățenii lor. Directiva exclude impozitele și măsurile fiscale din rândul stimulentelor.

- Formatul etichetei [articolul 11 alineatul (4) litera (d)]: la scara A-G, care rămâne scara de bază, se pot adăuga trei clase suplimentare (A+, A++, A+++). Atunci când o proporție semnificativă de produse se va afla în primele două clase de eficiență energetică (A++/A+++) și când se va justifica o diferențiere suplimentară, Comisia poate reexamina clasificarea. Se va atașa o declarație a Comisiei care să clarifice ce înseamnă „o proporție semnificativă de produse”. Se va indica într-un considerent că, la momentul revizuirii directivei-cadru (până în 2014), reexaminarea etichetei va avea în vedere opțiunea modificării clasificării energetice.

4. CONCLUZIE

Poziția Consiliului corespunde obiectivelor propunerii inițiale a Comisiei. Prin urmare, Comisia aprobă textul.

ANEXA I Declarații ale Comisiei cu privire la propunerea de directivă a Parlamentului European și a Consiliului privind indicarea, prin etichetare și informații standard despre produs, a consumului de energie și de alte resurse al produselor cu impact energetic (reformare)

Articolul 1 alineatul (2)

„La stabilirea listei de priorități care cuprinde produsele cu impact energetic menționate la considerentul 3a, Comisia va acorda, de asemenea, atenția cuvenită și produselor de construcție cu impact energetic, ținând seama în special de economiile de energie care ar putea fi realizate prin etichetarea unora dintre aceste produse, întrucât construcțiile reprezintă 40 % din consumul total de energie în UE.”

Articolul 11 alineatul (2)

„Atunci când propune noi măsuri de implementare în temeiul directivei reformate, Comisia se asigură de evitarea suprapunerii legislative și de menținerea consecvenței generale a legislației comunitare privind produsele.”

Articolul 11 alineatul (4) litera (d)

Proporție semnificativă a produselor în scopul reexaminării clasificării energetice

„Comisia este de părere că proporția de produse din cele două clase cu eficiența energetică cea mai ridicată este considerată semnificativă atunci când se poate estima că

- fie numărul modelelor disponibile pe piața internă care obțin clasificarea A+++ sau A++ reprezintă circa o treime sau mai mult din numărul total de modele relevante disponibile,

- fie cota de vânzări anuale a produselor de pe piața internă care obțin clasificarea A+++ sau A++ reprezintă circa o treime sau mai mult,

- sau dacă ambele condiții de mai sus sunt îndeplinite.”

Informații pentru consumatori

„Comisia sprijină utilizarea de instrumente comunitare precum programul «Energie inteligentă pentru Europa» pentru a contribui la:

- inițiative vizând sporirea gradului de conștientizare al utilizatorilor finali cu privire la beneficiile etichetării energetice.

- inițiative vizând monitorizarea evoluției pieței și a evoluțiilor tehnologice care duc la obținerea de produse mai eficiente din punct de vedere energetic, în special prin identificarea celor mai performante modele din diversele grupe de produse și prin punerea informațiilor la dispoziția tuturor părților interesate, precum organizații ale consumatorilor, sectorul industrial și ONG-uri din sectorul mediului, în vederea unei diseminări la scară largă în rândul consumatorilor.Această monitorizare ar putea servi, de asemenea, ca indicator pentru reexaminarea măsurilor de etichetare și/sau proiectare ecologică luate în temeiul Directivelor 1992/75/CEE și 2005/32/CE. ”

Perioada de pauză în activitate

„Comisia Europeană ia act de faptul că, cu excepția cazurilor în care actul legislativ prevede o procedură de urgență, Parlamentul European și Consiliul consideră că notificarea actelor delegate va ține seama de perioadele de pauză în activitatea instituțiilor (iarna, vara și în timpul alegerilor europene), astfel încât Parlamentul European și Consiliul să fie în măsură să își exercite prerogativele în termenele stabilite în actele legislative relevante și este dispusă să acționeze în consecință.”

ANEXA II

Declarație a instituțiilor

Declarație a Parlamentului European, a Consiliului și a Comisieicu privire la articolul 290 TFUE

„Parlamentul European, Consiliul și Comisia declară că dispozițiile prezentei directive nu aduc atingere niciunei poziții viitoare a instituțiilor cu privire la implementarea articolului 290 TFUE sau a oricărui act legislativ individual care conține astfel de dispoziții.”